Ō Ya Lɔhi Fiyɛ Ipu Uklɔ ku Ɔna o Ta Ku alɔ​—Bi Ɔka O Da Le Yuklɔ Lɔɔlɔhi\nɔkpa uklɔ ku oyeeyi k'ācɛ o yɛ ce ukraist mla uklɔ k'alɔ | Ɔya Ɔmpa 2018\nƆDIYA NŌÓ CƐGBÁ A: Ɔdaŋ ku “ɛlá nɛ̄ ɔ̄cɛ ī gbo ā lɛbɛ́ɛka ɔdā nɛ̄ ɔ̄cɛ ī tá ɛga o lipú nɛ̄hi kú ipú itekwú a,” o lɛ a, ɔka o da lɛbɛɛka ɔdā o le pi ɔ wɛɛcɛ ɛgɛ nɛ ɔcɛ gē pi eŋkpɔ wɛɛcɛ a (Aíi 20:5) Ɔka nɛ alɔ gē da ācɛ a gē ya ku uwa kóō ta ohi ta ɛlā nɛ alɔ yɔ i nwu uwa a. Ohi nɛ ɔcɛ ta lɛyikwu ɔka néē bi ijeeyi lɛ da gē ya ku ɔcɛ nōo da ɔka a kóō jé ɔdā nōo cɛgbá nɛhi. Ujisɔsi bi ɔka o da le yuklɔ lɔɔlɔhi. Ɛgɛnyá nɛ alɔ lɔfu gbla Ujisɔsi ya a?\nDa ācɛ ɔka nōo géē cɛ gā uwɔ jé ɔdā nōo yɔ ipu ɔtu ku uwa. Ujisɔsi da ayikpo ku nu ɔka alɛwa o ya ɛɛ kóō jé ɔdā nōo yɔ ipu ɔtu ku uwa a. (Umt 16:13-16; be-E 238 ¶3-5) Ɛdɔ ɔka nyá nɛ a lɔfu da ɔcɛ o ya ɛɛ ku a jé ɔdā nōo yɔ ipu ɔtu ku nu a?\nDa ɔcɛ ɔka nōo géē cɛ lɛ ɔ gbɛla ɔwɛ okpaakpa. Ujisɔsi lɛ ɔka ōhī da Upita klla da ɔ ɔdā nōo lɔfu wɛ ohi ku aɔka a o ya ɛɛ kóō lɛ ɛlá o gbo ku Upita piyabɔ mla o ya kóō jé ɔdā nōo kpaakpa a. (Umt 17:24-26) Ɛdɔ ɔka nyá nɛ a lɔfu da ɔcɛ o ya ɛɛ ku a ta ɔ abɔ jé ɔdā nōo kpaakpa a?\nCɛtra ācɛ nɛ a yɔ i kɛla lɛ uwa a. Ujisɔsi cɛtra ɔcɛ éyi nōo gē nwu ine eko nōó má ku ohi nōó “tá ā le kpaakpa” a. (Uma 12:34) Ɛgɛnyá nɛ a lɔfu cɛtra ɔcɛ nōo cila ɔka nɛ a da ɔ a?\nLɛ ojilima ce ācɛ. Alɔ cika o bēē lɛ ojilima ce ācɛ, kwu ācɛ nɛ alɔ i kóō jé ŋ mɛmla ācɛ nōo ce ɔcɛ́, o fiyɛ duu anyakwɔcɛ.​—1Upí 2:17.\nMÁ AYA AFLƐYI KU UVIDIO NŌO KA KAHINII YUKLƆ NƐ UJISƆSI YA A​—NWU ĀCƐ ƐLĀ ƆWƆICO, CƐƐ KU AA LƐ AƆKA NŌO BANYĀ CILA:\nNaana nɛ ɛlā ō nwu ipu uvidio a wɛ ɔkwɛyi, ɔdiya nɛ ɔwɛ nōó bi le nwu ɛlā i kpaakpa ŋ ma?\nƆdiya nɛ alɔ cika o lɛ ɛlā nɛ alɔ yɔ i nwu a teyi peee tōōtɔ̄ɔ̄ a?\nMÁ AYA ƆMPA KU UVIDIO A, CƐƐ KU AA CILA AƆKA NŌO BANYA:\nƐgɛnyá nɛ ɔyinɛ alɔ nɔnyilɔ bi ɔka o da le yuklɔ lɔɔlɔhi a?\nƆwɛ o nwu ɔcɛ ɛlā ku nu nyá nɛ alɔ lɔfu gbla ya a?\nƆwɛ nyá nɛ ɛlā o nwu ku alɔ gē lɛ abɔ kwu ācɛ ɔtu a? (Ulú 24:32)\nƆya Ɔmpa 5-​11\nAGBENU NŌO YƆ IPU ƐLĀ ƆWƆICO Acije lɛyikwu ikpɔda olɔhi mla ací\nƐGƐ NƐ ĀCƐ O YƐCE UKRAIST GĒ LĀ OYEEYI Aciije Leyikwu Ajɔɔcɛ a mla Ɔdā Nōo Wɛ Ɛyi nu Lɛ Alɔ\nƆya Ɔmpa 12-18\nAGBENU NŌO YƆ IPU ƐLĀ ƆWƆICO Ō Je Ɔdole Lɛ Ɛwa O Bu ipu Abɔ ku Ācɛ néē Nwune Ŋ\nƐGƐ NƐ ĀCƐ O YƐCE UKRAIST GĒ LĀ OYEEYI “Aa Lɛ Ojilima Ce adā aa mla Ɛnɛ aa”\nƆya Ɔmpa 19-25\nAGBENU NŌO YƆ IPU ƐLĀ ƆWƆICO Ɔnyɛ Nɛ A Gē Gbɛla Bɛɛka Anu A?\nƐGƐ NƐ ĀCƐ O YƐCE UKRAIST GĒ LĀ OYEEYI Ō Ya Lɔhi Fiyɛ Ipu Uklɔ ku Ɔna o Ta Ku alɔ​—Bi Ɔka O Da Le Yuklɔ Lɔɔlɔhi\nƆya Ɔmpa 26–​Ɔya Ɔmɛta 4\nAGBENU NŌO YƆ IPU ƐLĀ ƆWƆICO leyi kwɛɛcɛ gɛɛ ku a hii lɛ ɔdā duuma nōo i hɛ uwɔ amāŋ nōo géē hɛ ɔcɛ ɔhá gwonu ta ɔwɛ lɛ ɔcɛ duuma ŋ\nText Ԑnōo huwɔ ɔtu o danlod ƆKPA UKLƆ KU OYEEYI K'ĀCƐ O YƐ CE UKRAIST MLA UKLƆ K'ALƆ Ɔya Ɔmpa 2018\nƆya Ɔmpa 2018\nƆKPA UKLƆ KU OYEEYI K'ĀCƐ O YƐ CE UKRAIST MLA UKLƆ K'ALƆ Ɔya Ɔmpa 2018